Copil de 15 ani, bătut cu sălbăticie. Momentul, filmat și postat pe internet chiar de prietenul agresorilor. .
Un
copil de 15 ani din Timișoara a fost bătut cu sălbăticie de doi tineri, în
scara unui bloc din oraș. Adolescentul
susține că nu îi cunoaște pe agresori. Bătaia
a fost filmată, iar imaginile postate pe Facebook.
În imagini se vede cum
adolescentul este căzut pe spate, iar un tânăr îl lovește cu pumnii, după care
al doilea tânăr îl lovește cu piciorul în față.Surse judiciare au spus că, după incident, copilul a mers acasă, iar mama sa a sunat la Ambulanță și a cerut ajutor medical. Băiatul a spus că nu îi cunoaște pe cei doi agresori."Cu privire la acest eveniment, polițiștii s-au sesizat din oficiu și au deschis un dosar penal pentru lovire și alte violențe. Se efectuează cercetări în vederea depistării agresorilor și tragerea lor la răspundere penală", a spus joi pentru MEDIAFAX purtătorul de cuvânt al IPJ Timiș, Aurora Voicilă.Până la ora
transmiterii acestei știri nu a fost depusă vreo plângere la Poliţie.